David.
Hvað er þetta, David? –Þetta virðist vera reiðhjól.
Átt þú það? –Já, ég á það.
Hvað er það að gera hér? –Þú ættir kannski að lesa þetta.
Er þetta frá Mutt?
David!
Nei.
Mér finnst eins og hann skilji þig. Hann sér djúpt inn í sálina í þér.
Ég veit ekki alveg hvað það er sem hann sér en eitthvað er það.
Hann reynir að fá innsýn.
Hvað á ég að gera? –Varðandi hvað?
Þetta er alvörumál, David. Þetta er svo úr takti.
Ímyndaðu þér bara hvernig hring hann myndi kaupa.
Með ópalsteini eða einhverju álíka.
Ópalsteini sem væri í laginu eins og pera.
Halló? Er einhver heima?
Þú verður að styðja mig í þessu. Þú bara verður.
Ætlarðu að lofa því? –Já, auðvitað.
Hæ, þú.
Mér finnst þetta svo sérstakt.
Mér fannst þú þurfa nýjan ferðamáta. –Það er rétt.
Ég þarf nýjan ferðamáta.
Það væri gaman að eiga bíl en þarf ég bíl?
Ekki lengur að því er virðist.
Þú sagðist sakna spinning–tímanna. –Ég sagði það.
Ég sagðist sakna spinning–tímanna og þess vegna gafstu mér hjól.
Bara vegna þess að ég sagðist sakna spinning–tímanna.
Þú ert nefnilega svo hugulsamur og eftirtektarsamur.
Ertu ánægð með það? –Henni finnst það æðislegt.
Þú þarft að nota þetta. –Hjálmur!
Hann fylgdi hjólinu.
Mér finnst að þú ættir að setja hann á þig. –Já.
Ég mun líka gera það þegar ég fer út að hjóla einn daginn.
Ég kom reyndar á hjólinu mínu svo við gætum farið í reynslutúr.
Mér datt í hug að við gætum hjólað á kaffihúsið.
En spennandi.
Við sjáumst.
Hvað segirðu um lampa?
Allir lamparnir á mótelinu eru með pínulitlum perum.
Þetta eru gamaldags lampar fyrir stórar perur.
Ég sé engar perur þarna. –Þær eru heldur ekki þarna.
Málið er samt að við getum keypt stórar perur
ef við eigum lampa fyrir stórar perur.
Ég veit það ekki, John. Lampar, fatnaður, skartgripir.
Sjáðu bara hvernig líf þessarar vesalings konu er hrifsað í burtu
við þessi samanbrjótanlegu borð.
Heldurðu að þeir hafi gert þetta við dótið okkar, John?
Nei, ekki við okkar dót. Því var bara fleygt út í garð.
Svo kom ókunnugt fólk og hirti allt fíniríið okkar. –Já.
Fólk sem dæmdi okkur alveg eins og við dæmum þessa vesalings konu.
Það hlýtur reyndar að hafa hrósað okkur fyrir góðan smekk.
Hver skyldi hafa fengið golfkylfurnar mínar?
Er þér alvara, John? Eru þær það fyrsta sem þér dettur í hug?
Þær voru framleiddar sérstaklega fyrir mig.
Skjaldbökufótabaðslaugin mín var líka framleidd bara fyrir mig.
Nú lætur einhver einmana auli kettina sína skíta í hana.
Þetta voru bara hlutir, Moira. Bara hlutir.
Sérhannaðir hlutir, já.
Glansandi, eikarskreyttar með leðurskafti.
Almennileg þýsk framleiðsla.
Mér fannst alltaf svo hressandi að fara að versla.
Stórar perur hressa mig ekkert við.
Roland.
Já, ekkert mál, ég skal koma inn en samt bara í augnablik.
Sæll. Get ég aðstoðað þig?
Málið er þetta: Ég var að hugsa um það í morgun,
ætla samt ekki að segja þér hvar,
þetta var lítið herbergi heima hjá mér og ég var sitjandi...
Ég velti fyrir mér hverjum ég gæti treyst
til að hjálpa mér að velja kvenmannsblússu.
Veistu hvaða nafn kom upp í hugann?
Ég er bara ekki viss. Rachel Zoe? –Nafnið þitt.
Ég veit ekki hvernig mér ber að taka því.
Hún á að vera handa Jocelyn.
Ég gæti reyndar gert þetta sjálfur en þegar þú ferð í búðir
labbarðu bara inn, skoðar það sem til er og velur rétta litinn.
Síðan mátarðu flíkina og gætir þess að hún passi.
Þegar því er lokið kaupirðu hana.
Þú varst að enda við að lýsa því hvernig maður verslar. –Já.
Alla jafna finnst mér það ekkert mál
en núna vil ég hafa þetta í fínni kantinum.
Ég vil hafa þetta móðins og lekkert.
Hver hefur meira vit á lekkerheitum en þú, minn kæri?
Þú ert eini lekkeri náunginn sem ég þekki.
Viltu sem sagt að ég velji föt á Jocelyn?
Reyndar á þetta að koma á óvart.
Mér datt því í hug að við tveir
gætum farið saman í verslunarleiðangur við tækifæri.
Já, við gætum alveg gert það.
Við gætum gert það við tækifæri.
Frábært, æðislegt.
Bara þegar þér hentar.
Já, einmitt, frábært.
Viltu sem sagt fara núna?
Tíminn skiptir heilmiklu máli. Það er málið.
Þú ert þá væntanlega með málin á hreinu og veist hvað hún vill.
Tilgangurinn með því að eiga hjól er eiginlega að hjóla á því.
Já, ég er bara ekki í réttu fötunum.
Það tekur bara fimm mínútur að hjóla þangað. –Einmitt.
Tíminn sem fer í að setjast á hjólið og fara af því
færi eiginlega allur í bara það.
Ertu ekki ánægð með hjólið? –Jú, það er æðislegt.
Það eru bara svo margir drukknir ökumenn hérna.
Klukkan er tíu að morgni. –Reyndu að segja alkóhólista það.
Er það liturinn?
Það er ekkert mál að redda því. –Jæja þá, allt í lagi.
Ég kann ekki að hjóla. –Ha?
Ég sagðist ekki kunna að hjóla!
Sjáðu þessa ermahnappa, Moira.
Það væri nær að stela hnífapörum á kaffihúsinu, John.
Nei, þetta virðist vera silfur. Ég ætla að bjóða í þá.
Sæl, Jocelyn.
Eruð þið í fjársjóðsleit? Hafið þið fundið eitthvað?
Ekkert nema eitthvert hundómerkilegt drasl.
Ég held að aðalskemmtunin felist í að gramsa eftir einhverju fínu.
Sjáið bara þessa dýnu.
Einmitt. Þvílíkur fundur.
Vesalings konan verður óð og uppvæg þegar hún sér dánarbeð.
Þetta er splunkuný dýna. Hún er enn í plastinu. –Ha?
Hún lagar sig að líkamanum. Hún hlýtur að hafa verið fokdýr.
Þú verður bara að bjóða í hana.
Af hverju sást þú dýnuna ekki á undan henni, John?
Þetta er eitthvað sem við gætum notað.
Ég myndi nota ermahnappana.
Hvað er dýnan stór? –Ég veit það ekki. Allavega 150 cm.
Hún er of stór til að koma henni heim.
Við erum á pallbíl. –Samt asnalegt, Jocelyn.
Það er asnalegt að troða henni inn um þröngu útidyrnar hjá þér.
Hjálpaðu mér að vefja einhverju utan um hana.
Ég vil ekki að fólk sjái hana.
Okkur vantar bæði efri og neðri hluta. Pils, til dæmis.
Þú veist greinilega allt um pils þar sem þú klæðist einu slíku.
Þetta eru reyndar buxur með efni sem liggur yfir þeim
bæði að framan og aftan. –Já, einmitt. Pils.
Hvað segirðu um þetta? Þetta virðist vera slitsterkt.
Þegar kemur að tísku eiga orðin
slitsterkt og lekkert sjaldnast samleið.
Burtu með þetta. –Þá það, ekki þetta.
Hvað segirðu um þetta?
Jocelyn virðist vera hrifin af blómamynstri. –Já.
Málið er að blússan þarf að vera alveg sérstök.
Hefurðu séð myndina "The Devil Wears Prada"?
Að sjálfsögðu.
Þar leikur Meryl Streep valdamikla og sexí konu í tískubransanum.
Ég hef séð hana. Nú, jæja.
Hvað um það, okkur Joce langar til að leika okkur
aðeins með þessa hugmynd ef þú skilur hvað ég meina.
Hún leikur Meryl
og ég verð taugaveiklaði og metnaðarfulli neminn
sem er nýkominn til borgarinnar.
Þú ætlar sem sagt að vera Anne Hathaway?
Ég veit ekki hver hún er. –Þessar upplýsingar nægja mér.
Þú dæmir mig. –Nei, ég geri það ekki.
Það er bara frekar einfalt mál að læra að hjóla.
Er það?
Ég hélt að flestir krakkar lærðu að hjóla.
Flestir krakkar fá líka lús.
Mér þykir leitt að hafa ekki fengið tækifæri til að læra þetta.
Tókstu þér aldrei frí og fórst til Belgíu?
Áttirðu engan Tour de France kærasta?
Jú, en ég þurfti samt aldrei að hjóla.
David var svo mikil dramadrottning þegar foreldrar okkar
reyndu að kenna honum þetta að á endanum
fleygðu þeir hjólunum okkar beggja á varðeld í Hamptons
og við töluðum aldrei um þetta aftur.
Ég bý samt yfir mörgum hæfileikum sem þú gerir ekki.
Það er ég viss um.
Hefurðu einhvern tíma þurft að rökræða á arabísku?
Það er mjög erfitt. –Ég trúi þér.
Hefurðu reynt að komast inn á Kiss Kiss í Tokyo
án þess að hafa meðferðis hárlokk?
Nei, en ef þú gast gert allt þetta
er ég nánast viss um að þú getir lært að hjóla.
Alexis?
Ég var bara að hugsa um þetta kvöld á Kiss Kiss.
Við komumst tæplega nær Meryl en þetta,
þ.e. ef hún hefði verið rekin úr starfi og færi að mæla göturnar.
Þetta var góð hugmynd. Við höfum enn ekki prófað hana.
Ég myndi ekki gera það. –Þetta er góð hugmynd.
Týnduð þið Pétri Pan?
Hvað meinarðu?
Ég sé þarna tvo ráðvillta pilta.
Eruð þið leita að einhverju á mæður ykkar eða unnustur?
Reyndar á konuna mína.
Við ráðum við þetta en þakka þér samt kærlega fyrir.
Jæja þá, ef þið þurfið á mér að halda verð ég skammt undan.
Ég veit hvað það getur verið erfitt fyrir tvo karlmenn
að vera innan um öll þessi kvenmannsföt.
Ég er reyndar í mjög góðum höndum hérna
því þessi maður hefur kvenlegt innsæi.
Ég veit alls ekki hvað þetta átti að þýða.
Við ætlum að fá þessar flíkur.
Ég verð nú bara að spyrja.
Eru þetta jarðarfararföt?
Þá bjóðum við nefnilega upp á afslátt.
Nei. Af hverju heldurðu það? –Þetta eru bara svo drungaleg föt.
Við viljum það ekki.
Ef þið viljið líta á, þá var ég að fá nýja fatasendingu.
Mig langar mikið að sýna ykkur hana.
Ég held að við þurfum ekki að bæta neinu við þetta.
Hún vill samt sýna okkur þetta. Hvert er vandamálið?
Allt sem fæst hérna er bara svo hallærislegt.
Láttu ekki svona, þetta er bara kjánalegt.
Ég veit að þið karlmennirnir viljið hafa þetta öruggt
en hvers vegna ekki að hrista aðeins upp í þessu?
Þetta er flott.
Er þetta slitsterkt?
Það er öruggt að allt sem fæst hér er slitsterkt.
Ef þið viljið heyra mitt álit... –Viljum við það?
Stendur valið á milli þessara tveggja.
Alveg eins og í "Sophie's Choice".
Ekki segja mér að þið Jocelyn leikið þann hlutverkaleik líka.
Við höfum tekið fyrir hverja einustu Streep–mynd.
Myndirðu segja að það væri fljótlegt að fara úr þessu?
Það er gaman að segja frá því að það eru smellur á þeim báðum.
Það er frábært.
Hvora líst þér betur á?
Ég bara veit það ekki. Það er mjög erfitt að velja.
Mikið er ég sammála þér.
Mér finnst bara báðir þessir valkostir frekar... –Hvað?
Ég veit það ekki. Við eyddum bara svo miklum tíma og orku
í að finna flíkur sem væru ekki...
Hvað?
Ég er að reyna að finna réttu lýsingarorðin.
Daðurslegar? Djarfar?
Ósmekklegar. Mér finnst fötin frekar ósmekkleg.
Ósmekkleg.
Við tökum þá jarðarfararpilsið og ósmekklegu blússuna.
Selt! Johnny Rose keypti þetta á 15 dollara.
Ég vona að þú eigir fyrir þessu.
Ég veit nefnilega hvernig fjárhagsstaða þín er.
Ég skil hvað þú meinar, Ray. Ég skil það alveg.
Ég er með seðla og vil gjarnan fá ermahnappana mína.
Nú ætlum við að bjóða upp svefnherbergismuni.
Fyrst erum við með glænýja rúmdýnu sem lagar sig að líkamanum.
Lægsta boð er 50 dollarar.
Þarna fengum við 50 dollara boð.
60. –Moira!
Það er uppboðsstríð í uppsiglingu. Býður einhver 70?
70! –Býður einhver 75? –75!
Hvað ertu að gera Moira?
Við sofum núna á rétthyrndri hrúgu af hnífum og gaddavír, John.
75. Býður einhver 80? –80. –90!
Við höfum ekki efni á þessu, Moira.
Þú fékkst ermahnappana. –Fyrir 15 dollara, já.
Býður einhver 100? –100!
Þú bauðst á móti sjálfri þér.
Manstu eftir rúmunum sem við áttum. Texaskonungadýnunum?
130! –Býður einhver 135? –140! –150! –160!
Ekki gera þetta, Moira. –160. Býður einhver 165?
Hún á ágætt rúm, John. Þetta er bara græðgi í henni.
170. –Þú gerðir þetta aftur.
Ég veit hvað ég er að gera.
Ég held að við séum hætt. –180! –Býður einhver 190?
Tvö hundruð!
Ja hérna, frú Rose.
Þig langar greinilega mikið í dýnuna.
Það kemur samt á óvart í ljósi... –Já, einmitt, Ray.
Þetta var bara grín. –Ég skil.
Því miður er það samt þannig að 200 dollarar er hæsta boðið.
Fyrsta, annað... –201. –201 dollari.
Fyrsta, annað... –Ekki.
Dýnan er seld. Jocelyn Schitt keypti hana á 201 dollara.
Fjandinn sjálfur.
Þakka þér kærlega fyrir þessa skemmtilegu ferð.
Ég hef á tilfinningunni að þú sért í einhvers konar uppnámi.
Hvers vegna í ósköpunum heldurðu það?
Ég tók eftir því þegar Heart fór að hljóma og enginn söng með.
Þú ættir að vera ánægður með sjálfan þig.
Þú valdir vel í dag.
Ekkert af því sem við keyptum í dag kemst nálægt því
sem Meryl Streep hefði klæðst í "The Devil Wears Prada".
Ekkert. –Voðalega ertu viðkvæmur.
Þú ert eins og rándýr postulínsdiskur
sem má ekki fara of nálægt borðbrúninni.
Ég veit ekki hvað það þýðir.
Það má vera að ég eigi ekki mikið undir mér núna
en eitt hef ég þó. –Sjálfsvirðingu?
Nei. Góðan smekk.
Þegar hann er einskis metinn, eða það sem verra er,
það er grafið undan honum á almannafæri
er ekki að undra að ég komist í uppnám.
Sjáðu nú til, David.
Ef ég léti ekki stjórnast svona auðveldlega af valdamiklum konum
í smásöluverslun hefði ég komið þér til varnar.
Ég held í alvöru að þú hafir afar næmt auga fyrir svona löguðu.
Takk. Þetta var fallega sagt.
Treystu mér. Þegar Joce sér þessa blússu
get ég lofað þér því að hún fái að vita
að það varst þú sem valdir hana. –Ég valdi hana ekki. –Ég veit það.
Ég ætla samt að segja henni að þú hafir gert það.
Takk fyrir það.
Þetta er fáránlegt. –Svona lærir maður.
Það horfa allir á mig, Mutt. –Það horfir enginn á þig.
Er allt í sómanum?
Fólk var að tala um stelpu sem væri í vandræðum á hjólinu sínu.
Ég gerði eiginlega ráð fyrir að það hefði verið lítil stelpa.
Nei, ég er fullvaxin og fullorðin ung kona.
Það var svona sem pabbi kenndi mér að hjóla og ég nota sömu aðferð.
Ég er fegin að hafa kunnað að hjóla þegar við vorum saman.
Ég treysti pabba þínum reyndar ekki alveg þegar kemur að kennslu.
Einn af kærustunum hennar mömmu kunni mjög einfalt bragð.
Hann sagði mér að setja annan fótinn á pedalann og hinn á jörðina
og síðan ætti ég að drulla mér í burtu.
Það hljómar vel. Ég ætla að reyna það.
Gott og vel. Ég átti bara við að ef þú hefðir ekki gert þetta áður...
Sko mína. –Bíddu.
Ertu að koma? Á ég bara að hjóla beint áfram?
Ég átti eftir að kenna henni á bremsurnar.
Drullaðu þér af stað, heimska drusla.
Hann sagði þetta líka.
Blessaður. –Roland?
Sæll, Johnny. Áttu lausa stund?
Hvað er í gangi?
Ég ætla að gera þig að vinsælasta manninum í herbergi sex.
Er þetta dýnan? –Já.
Ég er góðhjartaður maður. Ekki segja samt frá því.
Ég fékk Jocelyn til þess að leyfa ykkur að fá hana.
Ætlið þið að gefa okkur dýnuna? –Nánast.
Þið fáið hana fyrir 200 dollara.
Einum dollara minna en þið borguðuð.
Hún er eiginlega enn í plastinu, Johnny.
Við höfum ekki efni á henni.
Þú ert náttúrlega snillingur í samningatækni.
Segjum þá 195. –Við höfum ekki efni á því.
Jæja þá, harðjaxl. 182,50?
Bless, Roland. –50 dollara. –50?
Ég skal bara segja þér eins og er.
Við Jocelyn prófuðum hana um leið og hún kom með hana heim.
Prófuðuð þið hana?
Hún var fullstíf fyrir okkur ef þú skilur hvað ég meina.
Þar sem þið Moira eruð komin á efri ár gæti hún hentað ykkur.
Við erum ekki alveg svo gömul.
Sagðirðu 50?
Ég tek ofan fyrir þér, hr. Rose.
Ég trúi varla að ég segi þetta en mér líður bara svo vel.
Aðeins það besta handa þér, mín kæra.
Samt vildu þau hana ekki.
Ég held að þau hafi bara vorkennt okkur.
Það er samt eitthvað bogið við þetta
sérstaklega þar sem Jocelyn borgaði rúmlega 200 dollara fyrir hana.
Veistu hvað ég held?
Ég held að þau hafi prófað hana
en að hún hafi bara ekki hentað þeim.
Þegar þú segir prófað, áttu þá við...
Þau prófuðu hana. –Ó, Guð.
Þetta er dýna með minni, John.
Moira, við höfum gist í Kennedy–bústaðnum.
Þetta getur ekki verið verra en það.
Kennedy–fólkið er ekki Roland.
Kennedy–fólkið fer reglulega til læknis og þvær fötin sín.
Þetta hlýtur bara að vera betra en hóteldýnan.
Hver veit hverjir hafa prófað hana?
Á þetta að hjálpa mér?
Moira, þetta var 50 dollara gjöf sem féll af himnum ofan.
Ég finn ekki fyrir neinum nöglum eða skrúfum.
Þetta er mjög þægilegt. Komdu í rúmið.
Á morgun kaupum við dýnuhlíf. –Já, nú þekki ég mína.
Í alvöru talað. Ekki hugsa um þetta.
Þú þarft bara að halda því uppréttu.
Mig langar ekki einu sinni að gera þetta.
Þú verður svo ánægður á eftir. Treystu mér bara.
Samhæfing augna og fóta er einstaklega léleg hjá mér.
Það varst ekki þú sem þurftir að vera í fótspelkum í þrjá mánuði.
Þú getur ekki alltaf skellt skuldinni á það
að þú hafir verið kiðfættur, David.
Við mamma ykkar ætlum að...
Guð minn góður, David. Hvað ertu að gera?
Ég er að kenna honum að hjóla. –Ekki gera það.
Þú veist að ég þoli ekki að sjá blóð.
Í alvöru talað, drengur. Þú slasar þig bara.
Settu annan fótinn á pedalann, hinn á jörðina
og síðan skaltu bara drulla þér í burtu.
Skilurðu? –Ég skil þetta ekki.
Ég ætla að halda við hann.
Hann er að koma. Svona nú, David.
Þú kemst hraðar ef þú notar pedalana.
Hann er að hjóla, John. –Þú hjólar, drengur minn.
Guð minn góður.
Sækið myndavélina mína. –Það sækir enginn neina myndavél.
Líttu hingað, David.
Íslenskur texti: Berglind Anna Sigurðardóttir